R O M Â N I A
JUDEŢUL CLUJ
COMUNA VALEA IERII
CONSILIUL LOCAL

H O T Ă R Â R E

privind stabilirea unor normative proprii de cheltuieli pentru Primăria comunei Valea Ierii

 Consiliul Local al comunei Valea Ierii întrunit în şedinţa ordinară din data de 25.03.2021,
 Având în vedere:
– Referatul nr. 1024/18.03.2021 întocmit de primarul comunei Valea Ierii precum și raportul nr.1025/18.03.2021 întocmit de viceprimarul comunei,
– Prevederile Ordonanței Guvernului nr. 80/2001 privind stabilirea unor normative de cheltuieli pentru autoritățile administrației publice și instituțiile publice, cu modificările şi completările ulterioare;
– Ordonanța nr. 16/2018 pentru modificarea şi completarea Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice;
– Legea nr. 273/2006 privind finanțele publice locale, cu modificările și completările ulterioare;
– Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
– Avizul comisiei de specialitate nr.1 din cadrul Consiliului Local Valea Ierii;
– Prevederile art. 76, art. 129 alin. (14), art. 139, art. 196 alin. (1) din Ordonanța de Urgență nr. 57/2019 privind Codul administrativ, cu modificările și completările ulterioare;

H O T Ă R Ă Ș T E:

 Art. 1. (1) Se stabilește normativul propriu de cheltuieli privind consumul lunar de carburanți pentru autovehiculele aflate în dotarea Primăriei comunei Valea Ierii conform Anexei nr. 1, care face parte integrantă din prezenta hotărâre.
 (2) Pentru activități specifice de intervenție, pe raza comunei Valea Ierii și în alte localități , se aprobă un consum suplimentar de carburanți necesari în raport cu numărul de km şi consumul normat de carburanţi/tipul de autovehicul înscris în norma de consum/suta de km, conform referatelor de specialitate întocmite de către șefii serviciilor care au în dotare autovehiculele sau alte mijloace auto, și aprobate de ordonatorul principal de credite. Justificarea se va face prin documentul de transport persoane/marfă şi FAZ (fişa activităţii zilnice), ce vor sta la baza decontării lunare a consumului de combustibil.
 (3) Nu se consideră depăşiri la consumul de carburanţi normat pe autovehicule, consumul care, la nivelul anului, se încadrează în limita combustibilului normat în raport de numărul total de autovehicule.
 Art. 2. (1) Se stabilește normativul propriu de cheltuieli privind acțiunile de protocol pentru Primăria comunei Valea Ierii conform Anexei nr. 2, care face parte integrantă din prezenta hotărâre.
 (2) Nu se consideră depășire la acțiunile de protocol, cheltuielile care la sfărșitul anului se încadrează în limita bugetului anual aprobat, prin Hotărârea Consiliului Local Valea Ierii.
 Art. 3. Cu ducerea la îndeplinire a prezentei hotărâri se încredinţează primarul comunei Valea Ierii și Compartimentul Contabilitate-Registrul Agricol din cadrul instituției.
 Art. 4. Prezenta hotărâre se comunică primarului comunei Valea Ierii, Compartimentul Contabilitate-Registrul Agricol şi Instituţiei Prefectului – Judeţul Cluj.

 Președinte de ședință, Contrasemnează:

 Constantin Culda Secretar general al comunei,

 Nelia-Crenguța Mariș

**Nr. 19 din 25.03.2021**

Prezenta hotărâre a fost adoptată cu respectarea prevederilor legale privind majoritatea de voturi, astfel:8 voturi “pentru” și \_1\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.